CELEX: 62017TN0711
Language: da
Date: 2017-10-13 00:00:00
Title: Sag T-711/17: Sag anlagt den 13. oktober 2017 — Spinoit mod Kommissionen m.fl.

15.1.2018   
            
            
               DA
            
            
               Den Europæiske Unions Tidende
            
            
               C 13/20
            
         Sag anlagt den 13. oktober 2017 — Spinoit mod Kommissionen m.fl.
   (Sag T-711/17)
   (2018/C 013/33)
   Processprog: fransk
   
      Parter
   
   
      Sagsøger: Bernard Spinoit (Charleroi, Belgien) (ved advokat H. Hansen)
   
      Sagsøgte: Europa-Kommissionen og Tjenesten for EU’s Optræden Udadtil
   
      Sagsøgerens påstande
   
   
               —
            
            
               Sagen antages til realitetsbehandling og sagsøgeren gives medhold.
            
         Følgelig:
   
               —
            
            
               Annullation af den udaterede og elektronisk underskrevne afgørelse af 3. august 2017 med titlen »Demande de remplacement de l’expert principal no 3 du contrat ENPI/2016/381-920 SOFRECO »Recrutement de l’assistance technique pour le programme d’appui à la mise en œuvre de l’accord d’association (P3A III)««.
            
         
               —
            
            
               Det fastslås, at sagsøgeren tilkendes fuld erstatning for det økonomiske og ikke-økonomiske tab, der er forvoldt ved den grove tilsidesættelse af retten til god forvaltning, der består i vedtagelsen af den udaterede og elektronisk underskrevne afgørelse af 3. august 2017 med titlen »Demande de remplacement de l’expert principal no 3 du contrat ENPI/2016/381-920 SOFRECO »Recrutement de l’assistance technique pour le programme d’appui à la mise en œuvre de l’accord d’association (P3A III)««.
            
         
               —
            
            
               De sagsøgte tilpligtes solidarisk, eller in solidum, eller hver især for hele beløbet, at betale sagsøgeren et beløb på 209 950,00 EUR for det økonomiske tab og et beløb på 15 000,00 EUR for det ikke-økonomiske tab.
            
         Under alle omstændigheder:
   
               —
            
            
               De sagsøgte tilpligtes at betale sagsomkostningerne.
            
         
               —
            
            
               Sagsøgeren forbeholder sig alle øvrige rettigheder, anbringender og retsskridt.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført et enkelt anbringende om tilsidesættelse af væsentlige formkrav, dels for så vidt som sagsøgeren ikke blev hørt inden vedtagelsen af den anfægtede afgørelse og ikke fik aktindsigt i de sagsakter, som vedrørte ham, dels for så vidt som den nævnte afgørelses begrundelse ikke gør det muligt for sagsøgeren at forstå, hvad der foreholdes ham.